നമസ്തേ ടവർ

ഇന്ത്യയിലെ മുംബൈ നഗരത്തിൽ നിർമ്മാണത്തിലിരിക്കുന്ന ഒരു അംബരചുംബിയാണ് നമസ്തേ ടവർ. നിർമ്മാണം പൂർത്തിയാകുമ്പോൾ ഇതിന് 300മീ ഉയരമുണ്ടാകും എന്ന് പ്രതീക്ഷിക്കുന്നു. 62 നിലകളിലായാണ് ഈ കെട്ടിടം വിഭാവനം ചെയ്തിരിക്കുന്നത്. വിവിധോദ്ദേശ മന്ദിരമായ ഇതിൽ 380 മുറികളുള്ള ഡബ്ലിയു ഹോട്ടലും മറ്റ് കാര്യാലയങ്ങളും വാണിജ്യകേന്ദ്രങ്ങളും ഉണ്ടാവും. ദുബായിലെ അറ്റ്കിൻസാണ് കെട്ടിടത്തിന്റെ രൂപകൽപന നിർവ്വഹിച്ചിരിക്കുന്നത്. രണ്ടുകൈകളും കൂട്ടിച്ചേർത്ത് നമസ്തേ പറയുന്ന തരത്തിലുള്ള ഒരു രൂപകൽപനയാണ് ഈ കെട്ടിടത്തിന് അവലംബിച്ചിരിക്കുന്നത്. 
മുംബൈയിലെ ലോവർ പാരെലിലുള്ള അംബികാ മിൽസ് നിലനിന്നിരുന്ന സ്ഥലത്താണ് ഈ കെട്ടിടം നിർമ്മിക്കുന്നത്.

അവലംബം

പുറത്തേക്കുള്ള കണ്ണികൾ
നമസ്തേ ടവർ-ഇന്ത്യയിലെ ഒരു ആഡംബര കെട്ടിടം 
നമസ്തേ: ഹോട്ടൽ-ഓഫീസ് ഗോപുരം

വർഗ്ഗം:മുംബൈയിലെ അംബരചുംബികൾ